Решение на Съда (седми състав) от 8 март 2012 г. — Комисия/Франция
(Дело C‑596/10)
„Неизпълнение на задължения от държава членка — Данък върху добавената стойност — Директива 2006/112/ЕО — Прилагане на намалени ставки на ДДС за доставките, свързани с еднокопитни животни, и конкретно с коне“
1.                     Данъчни разпоредби — Хармонизиране на законодателствата — Данъци върху оборота — Обща система на данъка върху добавената стойност —
Ставки на данъка — Възможност държавите членки да прилагат намалена ставка за някои доставки на стоки и услуги (членове 96—99
от Директива 2006/112 на Съвета и точки 1—11 от приложение III към нея) (вж. точки 46, 47, 76 и 80, както и диспозитива)
2.                     Данъчни разпоредби — Хармонизиране на законодателствата — Данъци върху оборота — Обща система на данъка върху добавената стойност —
Ставки на данъка — Възможност за държавите членки да прилагат намалена ставка като преходна мярка — Условия (членове 99 и
110 от Директива 2006/112 на Съвета) (вж. точки 74, 75 и 77)
Предмет
Неизпълнение на задължения от държава членка — Нарушение на членове 96—99 от Директива 2006/112/ЕО на Съвета от 28 ноември
2006 година относно общата система на данъка върху добавената стойност (ОВ L 347, стр. 1; Специално издание на български език,
2007 г., глава 9, том 3, стр. 7) и на приложение ІІІ към нея — Прилагане на намалена ставка на ДДС за доставките, свързани
с еднокопитни животни, и конкретно с коне
Диспозитив
1)
Като прилага намалени ставки на данък върху добавената стойност за доставките, свързани с еднокопитни животни, и конкретно
с коне, когато те обикновено не са предназначени за използване при приготвянето на хранителни продукти или в селскостопанското
производство, Френската република не е изпълнила задълженията си по членове 96—99 от Директива 2006/112/ЕО на Съвета от 28 ноември
2006 година относно общата система на данъка върху добавената стойност във връзка с приложение ІІІ към тази директива.
2)
Осъжда Френската република да заплати съдебните разноски.
3)
Ирландия понася направените от нея съдебни разноски.